### | | | | --- | --- | | | | | --- | | **Teknik- og Miljøudvalget** 9. november 2017 Sagsnr. 710-2015-33879 Dok.nr. 710-2017-217436 Sagsbehandler DPHKR | | 71.                 Forslag til lokalplan nr. 366 - Boliger ved [adresse] i [adresse] - Åbent

###

|  |  |
| --- | --- |
| Tidl. politisk behandling | TM-U, 04.02.16, pkt. 14 |
| Forventet sagsgang | TM-U, ØK, BY, høring, TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ”Forslag
til lokalplan nr. 366 - Boligområde ved [adresse] i [adresse].”

Formålet med planforslaget er, at der inden for områdets i
alt 1,6 ha skabes et velfungerende boligområde med gode, rekreative
forbindelser til de øvrige boligkvarterer i [adresse]. Udarbejdelsen af
planerne er aktualiseret af, at Favrskov Kommune ikke har flere grunde til salg
i byen.

Med lokalplanen videreføres vejen [adresse] mod nord, og skaber
adgang til et boligområde på den vestlige side af vejen. Den eksisterende
stiforbindelse bag Tjørnevejskvarteret videreføres mod nordøst og udgør den
centrale stiforbindelse til det nye boligområde. Lokalplanen muliggør, at
området kan udstykkes i ca. otte boligparceller med grundstørrelser på mindst
900 m2.

Udbygning af området nødvendiggør, at der etableres et
regnvandsbassin. Dette bassin forventes placeret uden for lokalplanområdet øst
for Lundens udmunding i [adresse].

Området er ejet af Favrskov Kommune.

**VURDERING**

[adresse] udstykning vurderes at udgøre
en naturlig fortsættelse af den eksisterende boligbebyggelse ved [adresse] i
[adresse]. Udbygningen er disponeret i overensstemmelse med de intentioner, som
lå bag rammeudlægget i Kommuneplan 09 og videreført i Kommuneplan 13, herunder
at vejbetjeningen sikres via en videreførelse af [adresse].

Udbygning med flere boliger kan fortsætte ved en udvidelse
af området mod nordvest omkring en fortsættelse af [adresse] som stamvej på den
anden side af den eksisterende stiforbindelse. Der har siden 2015 været dialog
med ejeren af disse arealer, men der har endnu ikke kunnet indgås en endelig
aftale om lokalplanlægning og udbygning af området.

Teknik og Kultur har foretaget en screening af lokalplanen
efter ”Lov om miljøvurdering af planer og programmer”. Det vurderes, at de
miljømæssige konsekvenser ved lokalplanens gennemførelse er af en sådan
karakter, at det ikke er nødvendigt at udarbejde en egentlig miljøvurdering.

**ØKONOMI**

Lokalplanen åbner mulighed for udstykning
og byggemodning af området, anlæg af veje, stier og efterfølgende grundsalg. I tilknytning
til byggemodningen skal der uden for lokalplanområdet erhverves arealer til
etablering af et regnvandsbassin. Favrskov Forsyning har planlagt af etablere
regnvandsbassinet uafhængigt af denne lokalplan. Bassinet vurderes at have
kapacitet til opsamling af overfladevand fra lokalplanens arealer, og det er
derfor ikke nødvendigt at afsætte arealer til regnvandsbassin inden for
lokalplanområdet.

Områdets veje, stier og
fællesarealer, herunder beplantning og grønne områder vil sammen med vedligeholdelsesforpligtelsen
blive overdraget til den grundejerforening, der stiftes for området.
Regnvandsbassinet etableres og vedligeholdes af Favrskov Forsyning.

Byggemodningen kan igangsættes i
2018, når lokalplanen er endelig vedtaget. Der er ikke afsat rådighedsbeløb til
byggemodningen i det fremlagte budgetforslag.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Når Byrådet har godkendt forslaget til lokalplan, skal det
offentliggøres ved annoncering på kommunens hjemmeside med en indsigelsesfrist
på mindst otte uger.

**INDSTILLING**

Direktøren for Teknik og Kultur indstiller
til Byrådet:

1. At ”Forslag til lokalplan 366 – Boligområde ved [adresse] i
[adresse]” godkendes og fremlægges i offentlig høring i otte uger.

**BESLUTNING**

**Bilag**

|  |  |
| --- | --- |
| Forslag til lokalplan 366 - Boligområde ved [adresse] i [adresse] 710-2017-243491 |